CELEX: 62007CA0199
Language: sl
Date: 2009-11-12 00:00:00
Title: Zadeva C-199/07: Sodba Sodišča (četrti senat) z dne 12. novembra 2009 – Komisija Evropskih skupnosti proti Helenski republiki (Neizpolnitev obveznosti države — Javna naročila — Direktiva 93/38/EGS — Obvestilo o naročilu — Izdelava študije — Merila za samodejno izključitev — Merila za ugotavljanje usposobljenosti in merila za oddajo)

16.1.2010   
            
            
               SL
            
            
               Uradni list Evropske unije
            
            
               C 11/2
            
         Sodba Sodišča (četrti senat) z dne 12. novembra 2009 – Komisija Evropskih skupnosti proti Helenski republiki
   (Zadeva C-199/07) (1)
   
   (Neizpolnitev obveznosti države - Javna naročila - Direktiva 93/38/EGS - Obvestilo o naročilu - Izdelava študije - Merila za samodejno izključitev - Merila za ugotavljanje usposobljenosti in merila za oddajo)
   2010/C 11/02
   Jezik postopka: grščina
   
      Stranki
   
   
      Tožeča stranka: Komisija Evropskih skupnosti (zastopnika: M. Patakia in D. Kukovec, zastopnika)
   
      Tožena stranka: Helenska republika (zastopnika: D. Tsagkaraki, agent, K. Christodoulou, odvetnik)
   
      Predmet
   
   Neizpolnitev obveznosti države – Kršitev členov 4(2), 31(1) in (2) ter 34(1)(a) Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju (UL L 199, str. 84) in členov 12 in 49 ES – Izbira kanditatov z omejenim postopkom ali s postopkom s pogajanji – Merila za izključitev
   
      Izrek
   
   
               1.
            
            
               Helenska republika s tem, da je na podlagi oddelka III, točka 2.1.3(b), drugi odstavek, obvestila o naročilu, ki ga je 16. oktobra 2003 objavilo podjetje ERGA OSE AE in ki ima številki 2003/S 205-185214 in 2003/S 206-186119, izključila tuja podjetja za svetovanje in svetovalce, ki so v šestih mesecih pred dnevom prijave za ta natečaj vložili prijavo za kak natečaj podjetja ERGA OSE AE in ki so prijavili usposobljenost na podlagi druge kategorije diplome od zahtevane za ta natečaj, in s tem, da v oddelku IV, točka 2, tega obvestila ni razlikovala med merili za ugotavljanje usposobljenosti in merili za oddajo zadevnega naročila, ni izpolnila obveznosti iz členov 4(2) in 34(1)(a) Direktive Sveta 93/38/EGS z dne 14. junija 1993 o usklajevanju postopkov naročanja naročnikov v vodnem, energetskem, transportnem in telekomunikacijskem sektorju.
            
         
               2.
            
            
               V preostalem se tožba zavrne.
            
         
               3.
            
            
               Komisija Evropskih skupnosti in Helenska republika nosita vsaka svoje stroške.
            
         
      (1)  UL C 197, 2.8.2008.